മൂന്ന് വയസ്സുകാരിയെ കാറിലടച്ച സംഭവം: പരാതിയില്ലെന്ന് രക്ഷാകര്ത്താക്കള് തിരുവനന്തപുരം: ബാലരാമപുരത്ത് മൂന്ന് വയസ്സുകാരിയെ കാറില് തനിച്ചാക്കി താക്കോലൂരിയെടുത്ത് വാതിലടച്ച പൊലീസ് ഉദ്യോഗസ്ഥനെതിരെ നടപടിക്ക് സാധ്യതയില്ല. രക്ഷാകര്ത്താക്കളുടെ മൊഴിയെടുക്കാനെത്തിയ പൊലീസുദ്യോഗസ്ഥരോട് പരാതിയില്ലെന്ന് അവര് അറിയിച്ചതോടെ കേസെടുക്കാതെ മടങ്ങുകയായിരുന്നു. എന്നാല്, ഇത്തരം സംഭവത്തില് പരാതിയുടെ ആവശ്യമില്ലെന്നും പുറത്തുവന്ന തെളിവുകളുടെ അടിസ്ഥാനത്തില് സ്വമേധയാ കേസെടുക്കണമെന്നും നിയമവിദഗ്ധര് ചൂണ്ടിക്കാട്ടുന്നുണ്ട്. മാസങ്ങള്ക്ക് മുമ്ബ് നടന്ന സംഭവത്തിെന്റ ദൃശ്യങ്ങള് കഴിഞ്ഞദിവസമാണ് കുടുംബം പുറത്തുവിട്ടത്.തങ്ങള്ക്ക് ഭാവിയില് ബുദ്ധിമുട്ടാകരുത് എന്നതുകൊണ്ടാണ് പരാതി കൊടുക്കാത്തതെന്നാണ് രക്ഷാകര്ത്താക്കളുടെ വിശദീകരണം. സംഭവത്തില് പരാതി കിട്ടിയാല് നടപടി സ്വീകരിക്കുമെന്നാണ് ബാലാവകാശ കമീഷെന്റയും നിലപാട്. മാസങ്ങള്ക്ക് മുമ്ബ് നടന്ന സംഭവത്തിലെ ദൃശ്യങ്ങള് ആറ്റിങ്ങല് ഉള്പ്പെടെ സംസ്ഥാനത്തിെന്റ പല ഭാഗങ്ങളിലുമുണ്ടായ പൊലീസ് അതിക്രമങ്ങളുടെ സാഹചര്യത്തില് കഴിഞ്ഞദിവസമാണ് കുട്ടിയുടെ രക്ഷാകര്ത്താക്കള് പുറത്തുവിട്ടത്. അതിനെതുടര്ന്നാണ് കഴിഞ്ഞദിവസം റൂറല് എസ്.പിയുടെ നിര്ദേശപ്രകാശം സ്പെഷല് ബ്രാഞ്ച് ഡിവൈ.എസ്.പി വീട്ടിലെത്തി രക്ഷാകര്ത്താക്കളുടെ മൊഴിയെടുത്തത്. എന്നാല്, ഇൗ സംഭവത്തില് ഇനി കാര്യമായ നടപടികളുണ്ടാകില്ലെന്ന നിലയിലാണ് കാര്യങ്ങള് നീങ്ങുന്നത്. ഇനി പൊലീസ് നടപടി ചോദ്യം ചെയ്ത് ആരെങ്കിലും കോടതിയെ സമീപിച്ചാല് മാത്രമേ തുടര്നടപടികള്ക്ക് സാധ്യതയുള്ളൂ.